[{"text_idx": "#000002", "text": "Gwasanaethu eglwysi a Christnogion drwy drefnu cynadleddau a digwyddiadau sy\u2019n dysgu\u2019r Beibl ac yn hybu undod Cristnogol."}, {"text_idx": "#000003", "text": "Gwasanaethu eglwysi a Christnogion ifanc drwy redeg gwersylloedd a gweinidogaethau eraill i ieuenctid."}, {"text_idx": "#000004", "text": "Cefnogi eglwysi a Christnogion i efengylu a chenhadu gan hybu gweddi dros y gwaith."}, {"text_idx": "#000005", "text": "Darparu adnoddau a chyhoeddiadau sy\u2019n seiliedig ar y Beibl ac yn efengyl-ganolog."}, {"text_idx": "#000010", "text": "Duw yw\u2019r Cre\u0308wr ac mae\u2019n cynnal pob peth"}, {"text_idx": "#000011", "text": "\u201cTeilwng wyt ti, ein Harglwydd a\u2019n Duw, i dderbyn y gogoniant a\u2019r anrhydedd a\u2019r gallu, oherwydd tydi a greodd bob peth, a thrwy dy ewyllys y daethant i fod ac y crewyd hwy.\u201d (Datguddiad 4:11)"}, {"text_idx": "#000012", "text": "Ein nod yr wythnos hon yw edrych ar wahanol agweddau ar Dduw fel y\u2019u datgelir yn y Beibl \u2013 ond ble rydyn ni\u2019n dechrau? Pe baem yn ysgrifennu cofiant byddai rhywun fel arfer yn dechrau yn y dechrau, ond nid oes dechrau na diwedd i Dduw, mae\u2019n dragwyddol ac ni chafodd ei greu gan neb na dim. Gadewch inni felly ddechrau gyda\u2019n dechrau ni, gan gydnabod mai Duw yw\u2019r cre\u0308wr a chynhaliwr pob peth."}, {"text_idx": "#000014", "text": "Beth allem ni byth ei ysgrifennu mewn paragraff byr a fyddai\u2019n gwneud cyfiawnder a\u0302\u2019r gwirionedd rhyfeddol ac enfawr hwn? Yn sicr, gallem ysgrifennu cyfrolau a fyddai\u2019n llenwi\u2019r ddaear yn manylu ar bw\u0302er ein Cre\u0308wr, neu gallem dreulio tragwyddoldeb yn deifio\u2019n ddyfnach fyth i ddyfnderoedd doethineb a chreadigrwydd ein Duw. Ond gadewch inni y bore yma dynnu cysur mawr o sylweddoli wrth inni chwilio am obaith go iawn a pharhaol, ein bod yn edrych yn y lle iawn."}, {"text_idx": "#000018", "text": "Oes yna rannau o\u2019r byd hwn (pobl, profiadau, neu elfennau o\u2019ch bywyd) rydych chi\u2019n cael trafferth credu eu bod wedi\u2019u creu gan Dduw?\nSut mae gwybod mai Duw yw\u2019r Creawdwr ac yn cynnal popeth yn rhoi gobaith ichi heddiw?"}, {"text_idx": "#000019", "text": "Addoli\u2019r Arglwydd am ei greadigrwydd a\u2019i Ogoniant.\nGweddi\u0308wch y byddai Duw yn rhoi ffydd ichi fel y gallwch ymddiried pob rhan o\u2019ch bywyd iddo.\nGweddi\u0308wch y byddai Duw yn cysuro Cristnogion ac yn rhoi ffydd iddyn nhw fyw er Ei fwyn trwy\u2019r pandemig.\nMewn cymdeithas sy\u2019n rhoi cymaint o bwyslais ar achub y blaned, gweddi\u0308wch y byddai Duw yn procio cydwybod pobl i chwilio am yr Un sy\u2019n Gre\u0308wr y cyfan."}]